cyanic-selkie/wikianc huggingface dataset:
ফ্যারো দ্বীপপুঞ্জ
ফ্যারো দ্বীপপুঞ্জ (Faroe Islands) (Føroyar) নরওয়েজীয় সাগর ও আটলান্টিক মহাসাগরের মধ্যে অবস্থিত একটি দ্বীপপুঞ্জ। এটি নরওয়ে ও আইসল্যান্ডের মাঝামাঝি অবস্থানে এবং স্কটল্যান্ড থেকে উত্তর ও উত্তর-পশ্চিমে  দূরত্বে অবস্থিত। দ্বীপপুঞ্জটি ডেনমার্ক রাজ্যের অধীন একটি স্বায়ত্বশাসিত প্রশাসনিক অঞ্চল।  এর মোট আয়তন প্রায় । ২০১৭ সালে এর মোট জনসংখ্যা ছিল প্রায় ৫০ হাজার। ফ্যারো দ্বীপপুঞ্জের ভূপ্রকৃতি অত্যন্ত রুক্ষ। এগুলিতে উপমেরুদেশীয় মহাসাগরীয় জলবায়ু পরিলক্ষিত হয়, অর্থাৎ ঝড়ো, আর্দ্র, মেঘাচ্ছন্ন ও শীতল। উচ্চ অক্ষাংশে অবস্থিত হওয়া সত্ত্বেও উষ্ণ উপসাগরীয় সমুদ্রস্রোতের কারণে এখানকার তাপমাত্রা সারা বছর ধরেই বরফাংকের উপরে থাকে। ফ্যারো দ্বীপপুঞ্জটি ১১শ থেকে ১৯শ শতকের শুরু পর্যন্ত নরওয়ে রাজ্যের অংশ ছিল। ১৮১৪ সালে কিল চুক্তির মাধ্যমে ডেনমার্ক নরওয়ের শাসনাধীন গ্রিনল্যান্ড ও আইসল্যান্ডের সাথে ফ্যারো দ্বীপগুলিরও দখল পায়। ১৯৪৮ সাল থেকে ফ্যারো দ্বীপপুঞ্জটি ডেনমার্ক রাজ্যের ভেতরে অবস্থান করে একটি স্বায়ত্বশাসিত দেশ হিসেবে বিদ্যমান। ফ্যারো দ্বীপবাসীরা বেশির ভাগ আভ্যন্তরীণ বিষয় নিয়ন্ত্রণ করে। তবে সামরিক প্রতিরক্ষা, পুলিশ, বিচার ব্যবস্থা, মুদ্রা এবং বৈদেশিক সম্পর্কের মতো বিষয়গুলি ডেনমার্কের দায়িত্ব। তবে ফ্যারো দ্বীপগুলি ডেনমার্কের শুল্ক এলাকার মধ্যে পড়ে না, এদের নিজস্ব বাণিজ্য নীতি আছে এবং এগুলি অন্যান্য রাষ্ট্রের সাথে বাণিজ্যিক চুক্তিস্থাপন করতে পারে। নর্ডীয় কাউন্সিলে ডেনীয় প্রতিনিধি দলের মাধ্যমে ফ্যারো দ্বীপপুঞ্জের প্রতিনিধিত্ব নিশ্চিত করা হয়। এছাড়া কিছু কিছু ক্রীড়া প্রতিযোগিতাতে ফ্যারো দ্বীপপুঞ্জ নিজস্ব জাতীয় দল পাঠিয়ে থাকে।
বিবর্তনের আলো ছাড়া জীববিজ্ঞানের কিছুই অর্থবহ নয়
ডোবঝান্সকি এই উদ্ধৃতিকে প্রথমবার ব্যবহার করেন, একটু ভিন্নভাবে, ১৯৬৪ সালে আমেরিকান সোসাইটি জুওলোজিস্ট এর একটি প্রেসিডেন্টশিয়াল এড্রেস, যার শিরোনাম ছিল "Biology, Molecular and Organismic"; সেখানে এটিকে ব্যবহার করেন। এই নিবন্ধের মুল বিষয়টা ছিল অণুজীববিজ্ঞান নামক যে নতুন ক্ষেত্রের উথ্থান ঘটছে, তার নানাবিধ চ্যালেঞ্জ মোকাবিলায় প্রাণ জীববিজ্ঞানের (organismic biology) গুরুত্ব কতটা তার উপর আলোকপাত করা। "বিবর্তনের আলোয়" বা sub specie evolutionis নামক পদটি প্রথমে— Jesuit পুরোহিত পিয়ের তাঁয়ার দ্য শারদাঁ এবং পরবর্তীতে জীববিজ্ঞানী জুলিয়ান হাক্সলী ব্যবহার করেন।
পর্যালোচনা
ডোবঝানস্কি শুরুই করেন শাইখ আব্দুল বিন বাজের সমালোচনার মাধ্যমে, শাইখ পরবর্তীতে সৌদি আরবের গ্র্যাণ্ড মুফতি হন। শাইখ ধর্মীয় গ্রন্থের উপর ভিত্তি করে, এটা বিশ্বাস করতেন সুর্য পৃথিবীকে কেন্দ্র করে ঘুরতে থাকে। ডোবঝানস্কি তার বিবৃতিতে উল্লেখ করেন, "এটা খুবই হাস্যকর রকমের ভুল যে, বাইবেল এবং কোরানকে প্রাকৃতিক বিজ্ঞানের আধার ধরে নেওয়া। তারা কিছু বিষয়কে অনেক গুরুত্বপূর্ণ যেমন:  মানুষের উদ্দেশ্য আর ঈশ্বরের সাথে তার সংযোগ কি তা নিয়েই অনেক চিন্তা ভাবনা করে।" তিনি এরপর পুর্বের বিবর্তনবিরোধী পি এইচ গোসের সমালোচনা করেন – গোসে বলেছিলেন, ফসিলসমুহ যেখানে পাওয়া গিয়েছে, সেগুলো সেখানে পরিকল্পিতভাবে তৈরী করা হয়েছিল – তার এই বাক্যকে উল্লেখ করে, ডোবঝানস্কি বলেন, "এটা তো প্রমাণিত যে, ফসিল গুলো যেখানে পাওয়া গিয়েছে, সেখানেই এগুলো ছিল, যদি কেও তৈরী করে থাকে, তাহলে সেগুলো মানুষ নয়, বরং ঈশ্বরের ইচ্ছায়, এই জীবকুল তৈরী হয়েছিল, যা পরবর্তীতে ফসিলে রুপান্তরিত হয়, গোসে ফসিলকে পরিকল্পিত ভাবে তৈরী বলে বিবর্তনকে নয়, বরং ঈশ্বরকেই প্রতারক বলছে। এটা নিঃসন্দেহে ঈশ্বরকে কটূক্তি করার সামিল। এটা তো ব্লাস্ফেমী"
তিনি পুর্বে রাষ্ট্রপতি-নির্বাচনের ভাষণে (presidential address) বলেছেন, "যদি জীবসমুহ একটি সাধারণ পুর্বপুরুষ থেকে বিবর্তনীয় প্রক্রিয়ায় উদ্ভূত না হয়ে থাকে, তাহলে জীবের মৌলিক বিষয়গুলোর একইরুপ হওয়া একটা ধোঁকা(hoax) এবং তাদের বৈচিত্র্য একটা মশকারী(joke)।" জীবন্ত বস্তু সমুহের এই একতা আর জীবের বৈচিত্র্য, এই দুইটি বিষয়ের উপর নির্ভর করেই তার প্রবন্ধ উলিখিত হয়েছিল
পৃথিবীতে দেখা যাওয়া জীববৈচিত্র্যকে উল্লেখ করে ডোবঝানস্কি জিজ্ঞেস করে বলেন, ঈশ্বর কী ভিন্ন ভিন্ন পরিবেশে ভিন্ন প্রজাতি তৈরী করার সময় মজা করছিলেন কি না।
তিনি জীবের মৌলিক বিষয়ের উপর আলোকপাত করে বলেন, এমানুয়েল মারগোলিয়াস এবং ওয়াল্টার এম. ফিচ বৃহত্তর প্রজাতির বিস্তৃতিতে দেখিয়েছেন- জীবকুল যেমনঃ বানর, টুনা,ক্যাঙ্গারু এবং ছত্রাকে সাইটোক্রোম সি এর আণবিক বিন্যাস (molecular sequence) একইরকম । এই সামঞ্জস্য বিভিন্ন প্রজাতির ভ্রুণেও দেখা যায়। এখন হয়, ঈশ্বর উদ্দেশ্যপ্রণোদিত ভাবে এসব সামঞ্জস্যগুলো তৈরী করেছে, যাতে করে সত্যান্বেষী মানুষ পথভ্রষ্ট হয় অথবা এসব মিলগুলো বিবর্তনেরই ফলাফল।
এই প্রবন্ধের কারণ
এই প্রবন্ধ সৃষ্টির অধীনস্থ কারণ ছিলো বিবর্তনীয় জীববিজ্ঞান শিখানোর প্রতি জোর দেওয়া। কারণ যুক্তরাষ্ট্রের জনশিক্ষায় সৃষ্টিবাদ বনাম বির্তনবাদের মধ্যে বিবর্তন পড়ানো জরুরি বলে তিনি মনে করতেন। বিবর্তনের অন্যতম ফ্যাক্ট হলো, জীববিজ্ঞানের বিভিন্ন শাখার আন্তঃসম্পর্কীয় ব্যাখ্যা এটি দিতে পারে। জীববিজ্ঞানের শিক্ষায়, জীববিজ্ঞান সম্পৃক্ত সকল বিষয়ের সমন্বিত রুপ হচ্ছে বিবর্তনবাদ, যা বর্তমানে দৃঢ়ভাবে স্বীকৃত।
প্রবচন
"বিবর্তনের আলোকাধারায়" এই মতবাদটি মুলত প্রাণবাদী Jesuit পণ্ডিত পিয়ের তাঁয়ার দ্য শারদাঁর কাছ থেকেই মুলত এসেছে। যা পরবর্তীতে ডোবঝানস্কি ব্যবহার করেন। তার অনুচ্ছেদের শেষ দিকের প্যারায় দ্য শারদাঁর উদ্ধৃতি ব্যবহার করা হয় "nothing in biology makes sense except in the light of evolution" নামক ফ্রেসটি সৃষ্টিবাদের বা এর সমার্থক নাম বুদ্ধিদীপ্ত নকশার বিরোধিতা করতে ব্যবহার করা হয়। এই প্রবন্ধটিতে দেখানো হয়েছিল, খ্রিষ্ঠান ধর্ম আর বিবর্তনীয় জীববিজ্ঞান পাশাপাশি অবস্থান করতে পারে (অর্থাৎ আস্তিক্যবাদী বিবর্তন বা বিবর্তনীয় সৃষ্টিবাদকে যা ব্যখ্যা করে), এই প্রবাদটি উভয়ই ব্যবহার করে, যারা নৃবিজ্ঞান ও জীববিজ্ঞান দিয়ে নিজের বিশ্বাসকে বিবেচনা করে এবং যারা স্রষ্টাকে অপ্রয়োজনীয় ভাবে। এই ফ্রেসটি রিচার্ড ডকিন্স তার প্রকাশিত বই The Selfish Geneএ ব্যবহার করেছেন, যেখানে তিনি ঈশ্বরকে অপ্রয়োজনীয় বলে উল্লেখ করেছেন।
মাহমুদ আব্বাস
মাহমুদ আব্বাস (مَحْمُود عَبَّاس, Maḥmūd ʿAbbās; জন্ম: ২৬ মার্চ ১৯৩৫), এছাড়া তিনি কুনিয়াত আবু মাজেন নামেও পরিচিত (أَبُو مَازِن, 'Abū Māzin), হলেন ফিলিস্তিন রাষ্ট্র ও ফিলিস্তিনি জাতীয় কর্তৃপক্ষের রাষ্ট্রপতি। তিনি ১১ নভেম্বর ২০০৪ থেকে প্যালেস্টাইন লিবারেশন অর্গানাইজেশন (পিএলও) এর সভাপতি এবং ১৫ জানুয়ারি ২০০৫ থেকে ফিলিস্তিনের রাষ্ট্রপতি (১৫ জানুয়ারি ২০০৫ থেকে ফিলিস্তিনি জাতীয় কর্তৃপক্ষের এবং ৮ মে ২০০৫ থেকে ফিলিস্তিনের)। আব্বাস ফাতাহ পার্টির একজন সদস্য।
মাহমুদ আব্বাস ২০০৩ সালের মার্চ থেকে সেপ্টেম্বর পর্যন্ত ফিলিস্তিনি জাতীয় কর্তৃপক্ষের প্রধানমন্ত্রী ছিলেন। এর পূর্বে তিনি পিএলও সমঝোতা বিষয়ক অধিদপ্তরের নেতৃত্বে ছিলেন।
ব্যক্তিগত জীবন
মাহমুদ আব্বাস ১৯৩৫ সালের ২৬ মার্চ মেন্ডটরি ফিলিস্তিনের (বর্তমানে ইসরায়েল) গালিলি অঞ্চলের সফেদে জন্মগ্রহণ করেন। ১৯৪৮ ফিলিস্তিন যুদ্ধের সময় তার পরিবার সিরিয়াতে গমনে করে। মিশরে যাওয়ার পূর্বে আব্বাস দামেস্ক বিশ্ববিদ্যালয় থেকে স্নাতক সম্পন্ন করেছিলেন, সেখানে তিনি আইন বিষয়ে পড়াশুনা করেন।
রাষ্ট্রপতিত্ব
আব্বাসের শান্তিপূর্ণ সমাধানের আহবান সত্ত্বেও নির্বাচনের পর সশস্ত্র গোষ্ঠীর অব্যাহত আক্রমণ তার কর্তৃত্বের একটি সরাসরি চ্যালেঞ্জ ছিল। ফিলিস্তিনের ফিলিস্তিনি ইসলামী জিহাদ আন্দোলন ১২ জানুয়ারি ২০০৫ সালে একটি অভিযান শুরু করে, যাতে ১ জন ইসরায়েলি নিহত ও তিনজন আহত হয়। ১৩ জানুয়ারি ফিলিস্তিনি আল আকসা মার্টিয়ার্স ব্রিগেড, হামাস ও পপুলার রিসাইডেন্স কমিটি কার্নি ক্রসিংয়ে আত্মঘাতী হামলা পরিচালনা করে ছয়জন ইসরায়েলিকে হত্যা করে। এর ফলে ইসরায়েল ক্ষতিগ্রস্ত টার্মিনাল বন্ধ করে দেয় এবং আব্বাস ও ফিলিস্তিনি কর্তৃপক্ষের সাথে সম্পর্ক ছিন্ন করে, জানায় যে, আব্বাসকে এসব হামলা বন্ধের মাধ্যমে শান্তিপূর্ণ মনোভাব দেখাতে হবে। ১৫ জানুয়ারি, আব্বাস পশ্চিম তীরের রামাল্লাহ শহরে এক জমকালো অনুষ্ঠানে আনুষ্ঠানিকভাবে ফিলিস্তিনি জাতীয় কর্তৃপক্ষের রাষ্ট্রপতির দায়িত্ব নেন।
২০০৫ সালের ৯ আগস্ট, আব্বাস আইনসভা নির্বাচনের ঘোষণা দেন, যা মূলত ১৭ জুলাই হওয়ার কথা ছিল, কিন্তু তা ২০০৬ সালের জানুয়ারিতে অনুষ্ঠিত হয়। ২০ আগস্ট তিনি ২৫ জানুয়ারি নির্বাচনের তারিখ ঘোষণা করেন।
১৫ জানুয়ারি ২০০৬ সালে আব্বাস চূড়ান্ত সিদ্ধান্ত দেয় যে গাজায় অস্থিরতা সত্ত্বেও নির্বাচনের তারিখ পরিবর্তন হবে না, যদি না পূর্ব জেরুজালেমে ইসরায়েল ফিলিস্তিনিদের ভোট দান প্রতিরোধ করার সিন্ধান্ত দিয়েছিল। নির্বাচনে হামাস সংখ্যাগরিষ্ঠতা নিয়ে বিজয়ী হয়।
২০০৯ সালের ৯ জানুয়ারি মাহমুদ আব্বাসের প্রকৃত নির্বাচিত রাষ্ট্রপতির মেয়াদ শেষ হয়।
ডেভিড আনক্রাহ
২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টুয়েন্টি২০ আন্তর্জাতিকে (টি-টোয়েন্টি) অভিষেক হয়।
বীণা দাস
বীণা দাস (২৪ আগস্ট ১৯১১ - ২৬ ডিসেম্বর ১৯৮৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং অগ্নিকন্যা।
জন্ম ও পরিবার
বীণা দাস ১৯১১ সালে নদিয়া জেলা র কৃষ্ণনগরে জন্মগ্রহণ করেন। কিন্তু তাদের আদি বাড়ি ছিল চট্টগ্রাম। তার পিতা ছিলেন ব্রাহ্মসমাজী পণ্ডিত ও দেশপ্রেমিক বেণী মাধব দাস ও মাতার নাম সরলা দাস। তার দিদি ছিলেন বিপ্লবী কল্যাণী দাস। পিতার আদর্শে প্রভাবিত হয়ে রাজনীতিতে যোগ দেন। ১৯৪৭ সালে স্বাধীনতা সংগ্রামী যতীশ ভৌমিকের সাথে তার বিবাহ হয়।
শিক্ষাজীবন
কলকাতায় তিনি বেথুন কলেজে পড়াশুনা করেছেন। পরবর্তিতে তিনি কলকাতা বিশ্ববিদ্যালয় থেকে স্নাতক ডিগ্রী অর্জন করেন।
রাজনৈতিক জীবন
বীণা দাসের পরিবার রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তার দাদা কারাবরণ করেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯২৮ সালে সাইমন কমিশন বয়কট করার জন্য বেথুন কলেজের ছাত্রীদের নিয়ে লতিকা ঘোষের সঙ্গে  উঠে-পড়ে লেগেছিলেন। ১৯৩০ সালে ডালহৌসির অত্যাচারের বিরুদ্ধে প্রতিবাদের জন্য ছোট ছোট দলের নেতৃত্ব দেন এবং গ্রেপ্তার হন। বীণা দাস ব্রিটিশ বিরোধী সশস্ত্র বিপ্লবের নেত্রী ছিলেন এবং ১৯৩২ সালে কলকাতা বিশ্ববিদ্যালয় এর সমাবর্তনে বাংলার ব্রিটিশ গভর্নর স্ট্যানলি জ্যাকসনের উপর পিস্তল দিয়ে গুলি চালান। এইসময় জ্যাকসনকে রক্ষা ও বীণা দাসকে ধরে ফেলার কৃতিত্ব অর্জন করেন বিশ্ববিদ্যালয়ের উপাচার্য স্যার হাসান সোহরাওয়ার্দী। এই হত্যা প্রচেষ্টা চালানোর কারণে ৯ বছর কারাবরণ করেন বীণা দাস। ১৯৪১ থেকে ১৯৪৫ সাল পর্যন্ত দক্ষিণ কলকাতার কংগ্রেসের সম্পাদিকা ছিলেন তিনি। ১৯৪৬ থেকে ১৯৫১ সাল পর্যন্ত তিনি পশ্চিমবঙ্গ বিধানসভার সদস্য ছিলেন। নোয়াখালির দাঙ্গার পরে সেখানে তিনি রিলিফের কাজ করতেন। স্বাধীনতার পরেও সামাজিক ও রাজনৈতিক কাজে নিজেকে ব্যপ্ত রাখেন। মরিচঝাঁপি গণহত্যার সময় তিনি প্রতিবাদী হন।
মৃত্যু
বীণা দাসের শেষ জীবন বেদনাদায়ক ও মর্মান্তিক। স্বামীর মৃত্যুর পরে তিনি হরিদ্বার চলে যান। ১৯৮৬ সালের ২৬ ডিসেম্বর ঋষিকেশে সহায় সম্বলহীন হয়ে পথপ্রান্তে মৃত্যুবরণ করেন।
কার্ল জোহানসন
কার্ল জোহানসন একজন সুইডিশ লেখক। ২০১৬ সালে প্রকাশিত অল কাইন্ডস অব কার্স (All Kinds of Cars) বইয়ের জন্য তিনি সর্বাধিক জনপ্রিয়।
প্রাথমিক জীবন
তিনি সুইডেনের ওয়েস্ট কষ্ট নামক স্থানে জন্মগ্রহণ করেন।
চুনী লাল
নায়েব সুবেদার চুনী লাল, এসি, ভিআরসি, এসএম ছিলেন অষ্টম ব্যাটালিয়নের ভারতীয় সেনার জম্মু ও কাশ্মীর লাইট ইনফেন্ট্রির (8 জাক লাই)  একজন সৈনিক। তিনি ভাদেরবাহে জন্মগ্রহণ করেছিলেন, এবং মূলত গান্ধারী পদ্দার থেকে ছিলেন এবং জম্মুর দোদা জেলার ভারা গ্রামে বাস করতেন। বীর চক্র এবং সেনা পদক (গ্যালান্ট্রি) দিয়ে সজ্জিত JC-593527, ২৪ জুন ২০০৭ এ কাশ্মীরের কুপওয়ারা সেক্টরে জঙ্গিদের ফ্লাশ-আউট অভিযানের নেতৃত্ব ছিলেন লাল  এই জঙ্গিরা, যাদের সবাইকে গুলি করে হত্যা করা হয়েছিল তারা লাইন অফ কন্ট্রোল (এলওসি) পেরিয়ে ভারতীয় অঞ্চলে প্রবেশের চেষ্টা করছিল। এই জঙ্গি ফ্লাশ-আউট অভিযানের সাফল্য, যা তাঁর জীবনের ত্যাগের বিনিময়ে হয়েছিল, তাঁর বীরত্ব, সাহসী পদক্ষেপ ও আত্মত্যাগের জন্য তিনি ভারতের সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন।
কর্মজীবন
১৯৮৪ সালে, লাল ৮ ম ব্যাটালিয়নে, জম্মু ও কাশ্মীর লাইট ইনফ্যান্ট্রি রেজিমেন্টে যোগদান করেছিলেন। ১৯৮৭ সালে তিনি কায়েদ পোস্ট যা পরে বানা শীর্ষ নামে নামে পরিচিত, সেই অপারেশনের অংশ ছিলেন।  এই পোস্টটিট সিয়াচেন হিমবাহের মধ্যে অবস্থিত ছিল, ইহা সমুদ্রপৃষ্ঠ থেকে ২১,১৫৪ ফুট ওপরে ছিল। এই অপারেশনের জন্য তিনি  সেনা পদক লাভ করেন।  ১৯৮৭ সালের জুনে, ৮ ম জাক লাই, সিয়াচেন এলাকায় মোতায়েন করা হয়েছিল। তখন দেখা গেল যে সিয়াচেন হিমবাহকে কেন্দ্র করে প্রচুর পাকিস্তানি অনুপ্রবেশকারীরা অনুপ্রবেশ করেছিল। এই অনুপ্রবেশকারীদের নির্গমন কঠিন ছিল তবে তার প্রয়োজনীয় ছিল এবং এই উদ্দেশ্যে একটি বিশেষ টাস্কফোর্স গঠন করা হয়েছিল। চুনি লাল এবং ইউনিটের অন্যান্য সৈনিক যেমন নায়েব সুবেদার (পরে সুবেদার মেজর এবং সম্মানিত ক্যাপ্টেন) বানা সিং এই বাহিনীতে গুরুত্বপূর্ণ ভূমিকা পালন করেছিলেন। সিয়াচেন হিমবাহ অঞ্চলের সর্বোচ্চ চূড়ায় ৬৫০০ মিটার উচ্চতায় পাকিস্তানি অনুপ্রবেশ ঘটেছিল। এই বৈশিষ্ট্য থেকে পাকিস্তানিরা ভারতীয় সেনাবাহিনীর অবস্থানগুলিতে নজর রাখতে পারত, যেহেতু উচ্চতা তাদের পুরো সাল্টোরিও রেঞ্জ এবং সিয়াচেন হিমবাহের স্পষ্ট দৃষ্টিভঙ্গি দিয়েছিল। পাকিস্তানিরা তাদের প্রতিষ্ঠাতা কায়েদ-এ-আজম মুহাম্মদ আলী জিন্নাহর নামে এই পোস্টটিকে 'কায়েদ পোস্ট' বলে অভিহিত করেছিল। শত্রু পোস্টটি ছিল দু'দিকে ৪৫৭ মিটার উঁচু বরফের দেয়াল সহ একটি হিমবাহ দুর্গ। ১৯৮৭ সালের ২৬ জুন, নায়েব সুবেদার বানা সিং চুনি লাল এবং অন্যান্য সৈনিকদের একটি অত্যন্ত কঠিন এবং বিপজ্জনক পথে এগিয়ে গিয়়েছিলেন। এই সৈনিকেরা হামাগুড়ি দিয়ে হামাগুড়ি দিয়ে ওপরে উঠে এবং সমস্ত অনুপ্রবেশকারীদের পোস্ট সাফ করেছিলেন। এই অপারেশনটির নামকরণ করা হয়েছিল অপারেশন রাজীব এবং এনবি সাব বানা সিং বীরত্ব এবং সাহসিকতার জন্য পরমবীর চক্র দ্বারা ভূষিত হন।
১৯৯৯ সালে, অপারেশন রক্ষক চলাকালীন জম্মু ও কাশ্মীরের পুঞ্চ সেক্টরে, তিনি পাকিস্তান সেনাবাহিনীর একটি অনুপ্রবেশের লড়াইয়ের বিরুদ্ধে লড়াই করেছিলেন এবং ১২ জন অনুপ্রবেশকারীকে মেরে ফেলার জন্য গুরুত্বপূর্ণ ভূমিকা পালন করেছিলেন এবং পদটি শত্রুদের কবল থেকে রক্ষা করেছিলেন। তিনি এই বীরত্বের জন্য বীর চক্র দ্বারা ভূষিত হন।
সোমালি এবং সুদানের জাতিসংঘের শান্তিরক্ষী বাহিনীর সাথে তিনি দু'বার কাজও করেছিলেন। তাঁর দল সুদানের দৃষ্টান্তমূলক সাহসের প্রদর্শন করে তাঁর ইউনিটকে বীরত্বের জন্য জাতিসংঘের প্রশংসাপত্র লাভ করেছিল।
২১ শে জুন ২০০৭ এ লালকে নায়েবে সুবেদার পদোন্নতি দেওয়া হয় (১ জুন থেকে জ্যেষ্ঠতা)। এর মাত্র তিন দিন পরে ২৪ শে জুন ২০০৭ এ লাল জম্মু ও কাশ্মীরের কুপওয়ারাতে একটি পোস্টের দায়িত্বে ছিলেন। পোস্টটি ১৪,০০০ ফুট উচ্চতায় ছিল যেখানে সেই মেঘলা রাতে দৃশ্যমানতা ছিল মাত্র ৫ মিটার এবং তাপমাত্রা - ৫ ডিগ্রি ছিল। ভোর সাড়ে তিনটার দিকে, তিনি লক্ষ্য করেন  নিয়ন্ত্রণ রেখার বেড়া পেরিয়ে কিছু একটা প্রবেশ করছে এবং এটি যাচাইয়ের সিদ্ধান্ত নিয়েছিলেন। তিনি এলওসিতে তার সৈন্যদের মোতায়েন করেছিলেন। এরপরে ফায়ারের ঘটনা ঘটে, যা প্রায় এক ঘণ্টা অব্যাহত থাকে। এনবি সাব চুনি লাল এবং তাঁর সৈন্যরা পুরো অঞ্চলটিকে ঘিরে ফেলে এবং ভোর অবধি তাদের আক্রমণকারীদের সন্ধান করেছিল। অবশেষে এনবি সাব চুন্নী লাল এবং তাঁর দল একটি ঝোপঝাড়ের তল্লাশীর সন্ধান করতে এগিয়ে যাচ্ছিলেন, হঠাৎ তাদের উপর গুলি ছোড়ে। তাদের আক্রমণকারীরা যে জায়গায় লুকিয়ে ছিল সেখান থেকে গুলি করে এবং দুজন আক্রমণকারী সন্ত্রাসীদের ঘটনাস্থলেই হত্যা করা হয়। বন্দুকযুদ্ধে সেনাবাহিনীর দু'জন সেনা গুরুতর আহত হয়েছিল এবং তাদের আক্রমণকারীরা যেখানে লুকিয়ে ছিল তার কাছেই পড়ে ছিলেন। নিজের ব্যক্তিগত সুরক্ষার প্রতি অবহেলা করে চুনি লাল আহত সৈনিকদের দিকে ঝুঁকলেন এবং তাদের জীবন বাঁচাতে, তাদের সুরক্ষিত করলেন। আরও লুকানো আক্রমণকারীদের প্রত্যাশা করে তিনি এই অঞ্চলটি তল্লাশি চালিয়ে যান। তাঁর প্রত্যাশা সঠিক প্রমাণিত হয়েছিল এবং তৃতীয় আক্রমণকারী পালানোর চেষ্টা করছিল। এনবি সাব চুনি লাল তার তৃতীয় সন্ত্রাসীকে হত্যা করেন। দুর্ভাগ্যক্রমে, আক্রমণকারীর একটি এক্সচেঞ্জ ফায়ারে এনবি সাব চুনি লালের পেটে গুলি লাগল  এবং তিনি প্রচুর রক্ত হারাতে শুরু করলেন। তিনি একটি শিলার আড়ালে কভার নিয়েছিলেন, গুলি চালিয়ে যেতে থাকেন এবং অন্য আক্রমণকারীদের পালাতে দেননি। তাঁর নেতৃত্বে বাকি দু'জন আক্রমণকারীও মারা গিয়েছিলেন।
চুনি লাল প্রচুর পরিমাণে রক্ত হারিয়েছিলেন এবং হেলিকপ্টারটি তাঁকে নিকটস্থ আর্মি হাসপাতালে নিয়ে যাওয়ার সময় তিনি শহীদ হন। যুদ্ধে তাঁর পদক্ষেপের জন্য, এনবি সাব চুনি লাল তাঁর সহকর্মীদের জীবন বাঁচানোর জন্য, অত্যন্ত স্পষ্টতই সাহসিকতার পরিচয় দেওয়ার জন্য, যুদ্ধক্ষেত্রের নেতৃত্ব প্রদর্শনের জন্য এবং দেশকে রক্ষার জন্য নিজের জীবন দেওয়ার জন্য মরণোত্তর অশোক চক্রকে ভূূষিত করেন ।
এনবি সাব চুনি লাল তাঁর স্ত্রী, মিসেস চিন্তা দেবী এবং তিন সন্তান - এক পুত্র এবং দুই কন্যার মধ্যে জীবিত আছেন। তাঁর স্ত্রী, মিসেস চিন্তা দেবী ২৬ জানুয়ারী ২০০৮ এর প্রজাতন্ত্র দিবসের কুচকাওয়াজে ভারতের রাষ্ট্রপতির কাছ থেকে অশোক চক্র পদক গ্রহণ করেছিলেন।
মহিউদ্দিন আহমেদ (পিরোজপুরের রাজনীতিবিদ)
মহিউদ্দিন আহমেদ বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন বাকেরগঞ্জ-১৮ আসনের সংসদ সদস্য ছিলেন।
রাজনৈতিক জীবন
মহিউদ্দিন আহমেদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-১৮ আসন থেকে সংসদ সদস্য নির্বাচিত হন।
ভাওরা
জনসংখ্যার উপাত্ত
ভারতের ২০০১ সালের আদমশুমারি অনুসারে ভাওরা শহরের জনসংখ্যা হল ৯২৬৩ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৯% হল ৬ বছর বা তার কম বয়সী।
গাব্রিয়েলা নুনেজ
গাব্রিয়েলা নুনেজ এনাবে হলেন হনডুরাসের কংগ্রেসওম্যান, বাজেট ও অর্থ কমিটির সভাপতি এবং অন্তর্বর্তীকালীন রবের্তো মিকেলেতির সরকারের অধীনে দুইবারের অর্থমন্ত্রী। তিনি এর আগে ২০০৬-২০০৭ সালে কার্লোস ফ্লোরসের সরকারের অধীনে অর্থমন্ত্রী এবং ১৯৯৮–২০০২ সাল পর্যন্ত কেন্দ্রীয় ব্যাংকের সভাপতির পদে ছিলেন। ১৯৯৪-১৯৯৬ সাল পর্যন্ত তিনি ওয়াশিংটন ডিসির আইএডিবি-এর পরিচালনা পর্ষদে ছিলেন। ২০১০ থেকে ২০১১ সাল অবধি তিনি বিশ্বব্যাংক এবং আইএডিবি-র স্বতন্ত্র আন্তর্জাতিক পরামর্শক ছিলেন।
বেসরকারি ক্ষেত্রে তিনি ব্যাঙ্কো আটলান্টিদার ভাইস-প্রেসিডেন্ট ছিলেন এবং হন্ডুরাসের এসোসিয়েসিয়ান ডি ইনস্টিটিউসিওনস বানকারিয়াসের পরিচালনা পর্ষদের সদস্য ছিলেন। তিনি আন্তঃআমেরিকান মতবিনিময় সংস্থার সদস্য।
পটভূমি
নুনেজ ১৯৮৪ সালে ইউনিভার্সিড ন্যাসিওনাল অটোনোমা দে হন্ডুরাস থেকে অর্থনীতিতে ডিগ্রি অর্জন করেছিলেন এবং ১৯৮৯ সালে নিউ ইয়র্ক ইউনিভার্সিটি অব নিউইয়র্ক বিশ্ববিদ্যালয়ে আন্তর্জাতিক অর্থনীতিতে মাস্টার্সের জন্য ফুলব্রাইট বৃত্তি পেয়েছিলেন
সুবাহু
সুবাহু (सुबाहु, சுபாகு , , Thai: Sawahu) রামায়ণের একটি রাক্ষস চরিত্র ছিল।
কাহিনী
সুবাহু ছিলেন শম্বরের পুত্র, ইন্দ্র কর্তৃক বধ করা এক রাক্ষস। সুবাহু, মারীচ এবং মারীচের মা তাড়কা জঙ্গলের মুনিদের বিশেষ করে বিশ্বামিত্রকে মাংস ও রক্তের বৃষ্টি দিয়ে তাদের যজ্ঞে বিঘ্নিত করে অত্যন্ত আনন্দিত হয়েছিলেন।
বিশ্বামিত্র এই মহামারী থেকে মুক্তি পাওয়ার জন্য দশরথের কাছে গিয়েছিলেন। দশরথ তার দুই পুত্র, রাম এবং লক্ষ্মণকে বিশ্বামিত্রের সাথে বনে পাঠিয়ে ঋষি এবং তার যজ্ঞের অগ্নি উভয়কে রক্ষা করার জন্য বাধ্য করেছিলেন।
সুবাহু ও মারীচ আবার ঋষির যজ্ঞে রক্ত ​​মাংস বর্ষণ করার চেষ্টা করলে রাম কর্তৃক সুবাহু নিহত হন।
মারীচ লঙ্কায় পালিয়ে যায়। রামের ভয়ে, তিনি একজন ঋষি হিসাবে জীবনযাপন করেছিলেন কিন্তু তারপরে রাবণ তাকে রামকে শিকার করার জন্য প্রতারণা করার আদেশ দিয়েছিলেন। মারিচা প্রত্যাখ্যান করেন এবং রাবণকে এমন ভয়ানক কাজ না করার জন্য রাজি করার চেষ্টা করেন কিন্তু রাবণ জোর দিয়ে তাকে হত্যা করার হুমকি দেন। মারিচা অবশেষে রাম কর্তৃক নিহত হওয়ার সিদ্ধান্ত নেন কারণ রাবণের চেয়ে ঈশ্বরের হাতে মৃত্যু সম্মানজনক ছিল। শেষ পর্যন্ত রাম হরিণের রূপ ধারণ করলে তাকে হত্যা করা হয়।
হিন্দুস্তান টাইমস
হিন্দুস্তান টাইমস হল একটি ভারতীয় ইংরেজি ভাষার দৈনিক সংবাদপত্র। এটি ১৯২৪ সালে ভারতের স্বাধীনতা আন্দোলন চলাকালীন প্রতিষ্ঠিত হয়। এই সংবাদপত্রটির উদ্বোধন করেন মহাত্মা গান্ধী এবং এটি ভারতীয় কংগ্রেস দলকে সমর্থন প্রদানের জন্য খ্যাত। এই সংবাদপত্রটির মালিক কংগ্রেস রাজ্য সভার সংসদ সদস্য শোভনা ভার্টিয়া।    এটি কেকে বিরলা পরিবার নিয়ন্ত্রিত এইচটি মিডিয়ার সহযোগী প্রকাশনা।
হিন্দুস্তান টাইমস প্রচলনের দিক থেকে ভারতের সর্ববৃহৎ সংবাদপত্র। অডিট ব্যুরো অব সার্কুলেশন অনুসারে ২০১৭ সালের নভেম্বর মোতাবেক এর ৯৯৩,৬৪৫টি কপি বিক্রি হয়েছে। দি ইন্ডিয়ান রিডারশিপ জরিপ প্রকাশ করে যে হিন্দুস্তান টাইমস দ্য টাইমস অব ইন্ডিয়ার পর ভারতের দ্বিতীয় সর্বাধিক পঠিত ইংরেজি সংবাদপত্র। এটি উত্তর ভারতে বেশ জনপ্রিয়, এছাড়া নতুন দিল্লি, মুম্বই, লখনৌ, কলকাতা, পাটনা, রাঁচি ও চণ্ডীগড়ে এর সংস্করণ প্রকাশিত হয়।
হলি ক্রস উচ্চ বালিকা বিদ্যালয়
হলিক্রস উচ্চ বালিকা বিদ্যালয় বাংলাদেশের নারী শিক্ষার ক্ষেত্রে একটি খ্যাতনামা শিক্ষাপ্রতিষ্ঠান। বিদ্যালয়টি ঢাকার তেজগাঁও এলাকায় অবস্থিত। এখানে বিজ্ঞান, মানবিক ও বাণিজ্য তিন বিভাগেই শিক্ষা কার্যক্রম চালু রয়েছে। বিদ্যালয়ের ২ টি শিফটে প্রায় ১৮০০ জন ছাত্রী রয়েছে। শিক্ষাবছর জানুয়ারি থেকে শুরু হয়।
ইতিহাস
১৮৫৩ সালে বাংলাদেশে হলিক্রস সিস্টারদের আগমন ঘটে। ১৯৫১ সালে তেজগাঁও এলাকায় মারী, ফ্রান্সলিয়া ও রোজ বার্নার্ড মাত্র ২ জন ছাত্রী নিয়ে একটি কিন্ডারগার্টেন খোলেন। ঐ বছরই নভেম্বর মাসে এটিকে একটি প্রাথমিক বিদ্যালয়ে রূপান্তরিত করা হয়। সম্পূর্ণ ইংলিশ মাধ্যমে পড়ানো হলেও বাংলাকে পাঠ্য বিষয়ের অন্তর্গত রাখা হয়েছিল। ১৯৬৩ সালে বিদ্যালয়টিতে নবম শ্রেণীতে মানবিক বিভাগ চালু করা হয়; বিজ্ঞান বিভাগ আরম্ভ হয় ১৯৭০ সালে। মুক্তিযুদ্ধের পর ১৯৭২ সালে বিদ্যালয়টিকে সম্পূর্ণরূপে বাংলা মাধ্যমে পরিণত করা হয়। ১৯৭৯ সালে ছাত্র ভর্তি বন্ধ করে এটিকে সম্পূর্ণ বালিকা বিদ্যালয়ে পরিণত করা হয়। ১৯৯৮ সাল থেকে এখানে বাণিজ্য বিভাগ চালু করা হয়।
শামসুল হোসেন সরকার
শামসুল হোসেন সরকার বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-১৭ আসনের সংসদ সদস্য ছিলেন।
রাজনৈতিক জীবন
শামসুল হোসেন সরকার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-১৭ আসন থেকে সংসদ সদস্য নির্বাচিত হন।
সাধারণ আপেক্ষিকতা
সাধারণ আপেক্ষিকতা বা আপেক্ষিকতার সাধারণ তত্ত্ব (ইংরেজিতে General Theory of Relativity তথা GTR নামে পরিচিত) বলতে বিজ্ঞানী আলবার্ট আইনস্টাইন কর্তৃক ১৯১৫-১৯১৬ সালে আবিষ্কৃত মহাকার্ষের জ্যামিতিক তত্ত্বকে বোঝায়। এটি বিশেষ আপেক্ষিকতা এবং নিউটনের মহাকর্ষ তত্ত্বকে একীভূত করার মাধ্যমে একটি বিশেষ অন্তর্দৃষ্টির জন্ম দিয়েছে। অন্তর্দৃষ্টিলব্ধ বিষয়টি হচ্ছে, স্থান এবং কালের বক্রতার মাধ্যমে মহাকর্ষীয় ত্বরণকে ব্যাখ্যা করা সম্ভব। তিনি এই ফর্মুলার মাধ্যমে স্থান ও কালের মধ্যে সংযোগ সেতু স্থাপন করেছেন যা আধুনিক পদার্থবিজ্ঞান বড় ভূমিকা পালন করে। স্থান-কালের মধ্যস্থিত পদার্থের ভর-শক্তি এবং ভরবেগের কারণেই এই বক্রতার উৎপত্তি ঘটে। ভবিষ্যতে এই তত্ত্ব "টাইম মেশিন" বা সময় যন্ত্রের ধাঁধা সমাধানে গুরুত্বপূর্ণ ভূমিকা পালন করবে।
সত্যতা নিরুপণ
thumb|left|250px| একটি বলকে মাটিতে নিক্ষেপ করা হচ্ছে, বামে গতিশীল রকেটের ভেতর এবং ডানে স্থির অবস্থায় ভূপৃষ্ঠের উপর দুই ক্ষেত্রে কোনো পার্থক্যই বুঝা যাবে না। বলটি g ত্বরণেই নিচে নামতে থাকবে।
গাণিতিক কাঠামো
জেনারেল রিলেটিভিটির গাণিতিক ভিত্তি হল মূলত টেন্সার।
ইতিহাস
১৯০৫ সালে আপেক্ষিকতার বিশেষ তত্ত্ব প্রকাশের পরপরই, মহাকর্ষকে কীভাবে তার নতুন আপেক্ষিক কাঠামোর মধ্যে অন্তর্ভুক্ত করবেন সে সম্পর্কে আইনস্টাইন চিন্তাভাবনা শুরু করেছিলেন। ১৯০৭ সালে, মুক্ত পতনের সাথে একজন পর্যবেক্ষকের জড়িত একটি সাধারণ চিন্তার পরীক্ষা শুরু করে, তিনি মহাকর্ষের আপেক্ষিক তত্ত্বের জন্য আট বছরের অনুসন্ধান কী হবে তা শুরু করেছিলেন। গবেষণার শুরুর দিকে অসংখ্য অগোছালো এবং ভুয়া পরিসংখ্যান হওয়ার পরেও ১৯১৫ সালের নভেম্বরে প্রুশিয়ান একাডেমি অফ সায়েন্সের উপস্থাপনায় তার গবেষণাটি স্বীকৃত পায়। যা বর্তমানে আইনস্টাইনের ক্ষেত্র সমীকরণ হিসাবে পরিচিত। এটি আইনস্টাইনের সাধারণ আপেক্ষিক তত্ত্বের মূল রূপ। এই সমীকরণগুলি নির্দিষ্ট করে যে স্থান এবং সময়ের জ্যামিতি যে কোনও পদার্থ এবং বিকিরণের উপস্থিতি দ্বারা বিশেষভাবে প্রভাবিত হয়  উনিশ শতকের গণিতবিদ বার্নহার্ড রিমানের অ ইউক্যালিডিয়ান জ্যামিতিকে রিমানিয়ান জ্যামিতি বলা হয়। এ জ্যামিতিক ধারণাগুলো মূল জ্যামিতিক কাঠামো দিয়ে আইনস্টাইনকে সাধারণ আপেক্ষিকতা তৈরি করতে সাহায্য করেছিল। এই ধারণাটি গণিতবিদ মার্সেল গ্রোসমান দ্বারা নির্দেশিত হয়েছিল।  ১৯১৩ সালে গ্রোসম্যান এবং আইনস্টাইন সমন্বয়িতভাবে জ্যামিতিক ধারণাটি প্রকাশ করেছিলেন।
আইনস্টাইনের ক্ষেত্রের সমীকরণগুলো অরৈখিক এবং সমাধান করা খুব কঠিন। আইনস্টাইন তত্ত্বের প্রাথমিক ভবিষ্যদ্বাণীগুলোর ক্ষেত্রে আনুমানিক পদ্ধতি ব্যবহার করেছিলেন। তবে ১৯১৬ সালে জ্যোতির্বিজ্ঞানী কার্ল শোয়ার্জচাইল্ড আইনস্টাইন ক্ষেত্র সমীকরণের প্রথম অ-তুচ্ছ সঠিক সমাধান খুঁজে পেয়েছিলেন, যা একটি বিন্দু ভর এবং একটি গোলাকার ভরের মহাকর্ষীয় ক্ষেত্রকে বর্ণনা করে। এটি শোয়ার্জচাইল্ড মেট্রিক নামে পরিচিতি পায়। এই সমাধানটি মহাকর্ষীয় পতনের চূড়ান্ত পর্যায়ের বিবরণ দিয়েছিল এবং কৃষ্ণ গহ্বরের পরিচিতি এবং বর্ণনা দেওয়ার ভিত্তি স্থাপন করেছিল। একই বছরে, শোয়ার্জস্কাইল্ড বৈদ্যুতিক চার্জযুক্ত বস্তুর সমাধানকে সাধারণকরণের দিকে প্রথম পদক্ষেপ গ্রহণ করেছিলেন। যার ফলশ্রুতিতে রিসনার-নর্ডস্ট্রম দ্রবণটি আবিষ্কৃত হয়েছিল। যা এখন বৈদ্যুতিক চার্জযুক্ত কৃষ্ণগহ্বরের সাথে সংযুক্ত। ১৯১৭ সালে, আইনস্টাইন তাঁর তত্ত্বকে পুরোপুরি মহাবিশ্বে প্রয়োগ করেছিলেন এবং আপেক্ষিক জৌতিবিদ্যার ক্ষেত্র রচনা করেছিলেন। সমসাময়িক চিন্তার সাথে সামঞ্জস্য রেখে, তিনি একটি স্থির মহাবিশ্ব ধরেছিলেন এবং তাঁর মূল ক্ষেত্রের সমীকরণগুলোতে একটি নতুন পরামিতি যুক্ত করেছিলেন। নতুন পরামিতিটি হলো মহাজাগতিক ধ্রুবক। এটি তথাকথিত পর্যবেক্ষণমূলক অনুমানের সাথে মেলে। তবে ১৯২৯ সালের মধ্যে হাবল এবং অন্যান্য বিজ্ঞানীদের কাজ প্রমাণ করেছিল যে আমাদের মহাবিশ্ব ক্রমশ প্রসারিত হচ্ছে। ১৯২২ সালে ফ্রিডম্যানের দ্বারা বিস্তৃত মহাজাগতিক সমাধানগুলোর দ্বারা এসব আবিষ্কার সহজেই বর্ণনা করা যায়। যার জন্য মহাজাগতিক ধ্রুবকের প্রয়োজন ছিলো না। লেমাট্রে, বিগ ব্যাং মডেলগুলোর প্রাথমিক সংস্করণ তৈরি করতে এই সমাধানগুলো ব্যবহার করেছিলেন। যেখানে আমাদের মহাবিশ্বটি একটি অত্যন্ত উত্তপ্ত এবং ঘন পূর্ববর্তী অবস্থা থেকে বিবর্তিত হয়েছে।
'গ্যুর-মেদ-র্নাম-র্গ্যাল (তিব্বত)
thumb|'গ্যুর-মেদ-র্নাম-র্গ্যালের রাজকীয় শীলমোহরের ছাপ 'গ্যুর-মেদ-র্নাম-র্গ্যাল, (মৃত্যু- ১১ই নভেম্বর, ১৭৫০) অষ্টাদশ শতাব্দীর মধ্যভাগে মধ্য তিব্বতের একজন শাসক ছিলেন।
শাসনক্ষমতা লাভ
'গ্যুর-মেদ-র্নাম-র্গ্যাল মধ্য তিব্বতের শাসনকর্তা ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র ছিলেন। ফো-ল্হা-নাস-ব্সোদ-নাম্স-স্তোব্স-র্গ্যাসের প্রথম পুত্র 'গুর-মেদ-য়ে-শেস-ত্শে-ব্র্তান  পিতার নিকট হতে পশ্চিম তিব্বতের ম্ঙ্গা'-রিস  অঞ্চলের শাসনক্ষমতা লাভ করেছিলেন। কিন্তু ১৭৪০-এর দশকে তার স্বাস্থ্য ভেঙ্গে পড়ে। অন্যদিকে ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র 'গ্যুর-মেদ-র্নাম-র্গ্যাল ইতঃপূর্বে তিব্বতী সেনাবাহিনীর সেনানায়ক হিসেবে কয়েক হাজার মঙ্গোল অশ্বারোহী সেনাকে নেতৃত্ব দিয়েছিলেন। সেই কারণে ফো-ল্হা-নাস-ব্সোদ-নাম্স-স্তোব্স-র্গ্যাস তার দ্বিতীয় পুত্র 'গ্যুর-মেদ-র্নাম-র্গ্যালকেই উত্তরাধিকারী হিসেবে বিবেচনা করেন এবং ১৭৪৬ খ্রিষ্টাব্দের ২৮শে জানুয়ারি চিং সম্রাট চিয়ানলোং এই সিদ্ধান্তে শীলমোহর দেন। ১৭৪৭ খ্রিষ্টাব্দের ১২ই মার্চ ফো-ল্হা-নাস-ব্সোদ-নাম্স-স্তোব্স-র্গ্যাস মৃত্যুবরণ করলে তিব্বতের শাসনক্ষমতা 'গ্যুর-মেদ-র্নাম-র্গ্যালের অধীনে আসে।
'গুর-মেদ-য়ে-শেস-ত্শে-ব্র্তানের সঙ্গে সম্পর্ক
সিংহাসন লাভ করে ১৭৪৮ খ্রিষ্টাব্দে 'গ্যুর-মেদ-র্নাম-র্গ্যাল তার জ্যৈষ্ঠ ভ্রাতা 'গুর-মেদ-য়ে-শেস-ত্শে-ব্র্তানের বিরুদ্ধে পশ্চিম তিব্বতে সেনাবাহিনী পাঠাতে সিদ্ধান্ত নেন, কিন্তু তার মন্ত্রীদের বাধায় তাকে নীরস্ত হতে হয়। এরপ্র তিনি চিং সম্রাটের নিকট অভিযোগ জানান যে 'গুর-মেদ-য়ে-শেস-ত্শে-ব্র্তান পশ্চিম তিব্বতে বৌদ্ধবিহারের ক্ষমতা অবলোপন করছেন এবং মধ্য তিব্বতের ব্যবসাকেন্দ্রগুলিকে ক্ষতিগ্রস্ত করছেন। ১৭৫০ খ্রিষ্টাব্দে 'গুর-মেদ-য়ে-শেস-ত্শে-ব্র্তানের মৃত্যু হয় ও পরবর্তীকালে চীনারা দাবী করেন যে, 'গ্যুর-মেদ-র্নাম-র্গ্যাল তাকে হত্যা করেছেন, যদিও রোগগ্রস্ত অবস্থায় তার মৃত্যু ঘটেছিল বলে 'গ্যুর-মেদ-র্নাম-র্গ্যাল দাবী করেন। দুই ভাইয়ের মধ্যকার বিবাদের ফলে পশ্চিম তিব্বতে চীনপন্থী সামরিক শক্তির উৎপত্তি ঘটে।
চীন বিরোধী কার্যকলাপ
'গ্যুর-মেদ-র্নাম-র্গ্যাল তিব্বতে চীনা শাসনের অবসানের জন্য বদ্ধপরিকর ছিলেন। তিনি চিং সম্রাটকে অণুরোধ করে লাসা শহরে অবস্থিত চীনা সৈন্যের সংখ্যা পাঁচশো থেকে একশোতে নামিয়ে আনেন। এর বিপরীতে তিব্বতী সৈনিকের সংখ্যা পঁচিশ হাজার পর্যন্ত বাড়িয়ে তোলেন। ১৭৪৮ খ্রিষ্টাব্দের জানুয়ারি মাসে চিং সম্রাটের অনুমতিক্রমে দ্জুঙ্গার মঙ্গোলদের একটি প্রতিনিধিদল তার সঙ্গে সাক্ষাৎ করে। এই সাক্ষাতের পরে তার সমর্থনে দ্জুঙ্গার মঙ্গোলদের সেনাবাহিনীর লাদাখ হয়ে তিব্বতে আসার সম্ভাবনা তৈরী হয়। ১৯৪৯ খ্রিষ্টাব্দে 'গ্যুর-মেদ-র্নাম-র্গ্যাল দুই হাজার সৈন্য ও প্রচুর অস্ত্রশস্ত্র লাসা শহরে নিয়ে চলে আসেন। ১৭৫০ খ্রিষ্টাব্দের নভেম্বর মাসে তিনি চীনাদের তিব্বতী ডাকব্যবস্থা ব্যবহারের ওপর নিষেধাজ্ঞা জারী করেন। এই ভাবে তিনি ধীরে ধীরে লাসা শহরে অবস্থিত চীনা উচ্চপদস্থ আধিকারিক বা আম্বানদের বিচ্ছিন্ন করে দেন।
হত্যা
ফুসিন ও লাব্দোন নামক দুই আম্বান 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাকে একটি সভার জন্য আমন্ত্রণ জানান। সেখানে ফুসিন তাকে পেছন থেকে চেপে ধরেন এবং লাব্দোন তার বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস  নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন। এই ঘটনার ফলশ্রুতিতে লাসায় দাঙ্গার সূত্রপাত ঘটে যার ফলে ফুসিন ও লাব্দোন ছাড়াও একান্নজন চীনা সৈনিক ও সাতাত্তরজন চীনা নাগরিকের মৃত্যু ঘটে।
তিগ্রেন পেত্রোসিয়ান
তিগ্রেন পেত্রোসিয়ান (Тигра́н Варта́нович Петрося́н; Տիգրան Պետրոսյան; জন্ম: ১৭ জুন, ১৯২৯ - মৃত্যু: ১৩ আগস্ট, ১৯৮৪) সোভিয়েত-আর্মেনীয় গ্র্যান্ডমাস্টার। ১৯৬৩ থেকে ১৯৬৯ সাল পর্যন্ত তিনি বিশ্ব দাবা চ্যাম্পিয়ন ছিলেন। আর্মেনীয় পরিবারের সন্তান হিসেবে তিনি আর্মেনিয়ার রাজধানী ইয়েরেভানে বেড়ে উঠেন। দাবা খেলায় অংশগ্রহণের পূর্বে তিনি রাস্তা পরিষ্কারের কাজ করতেন।
দাবায় অংশগ্রহণ
১৯৪৭ সালে সোভিয়েত ইউনিয়নের জাতীয় মাস্টার উপাধিপ্রাপ্ত হন এবং ঐ বৎসরই মস্কোয় অবস্থানজনিত কারণে দাবা খেলায় দ্রুত উত্তরণ ঘটাতে সক্ষম হন। ১৯৫১ সালে সোভিয়েত ইউনিয়ন চ্যাম্পিয়নশীপে দ্বিতীয় হয়ে পরের বছর স্টকহোমে অনুষ্ঠিত ফিদে ইন্টারজোনাল টুর্ণামেন্টে অংশগ্রহণের যোগ্যতা অর্জন করেন। সেখানে তিনি প্রয়োজনীয় যোগ্যতা অর্জন শেষে ১৯৫৩ সালে জুরিখে আয়োজিত বিশ্ব চ্যাম্পিয়নশীপ ক্যান্ডিডেট প্রতিযোগিতায় অংশ নেন। ঐ প্রতিযোগিতায় ৫ম স্থান অর্জন করলেও প্রয়োজনীয় পয়েন্ট সংগ্রহ করায় আন্তর্জাতিক গ্র্যান্ডমাস্টার উপাধি লাভ করেন।
পরের বছরগুলোয় দৃশ্যতঃ তেমন কোন সাফল্য অর্জন করতে পারেননি এবং অন্যান্যরা বিশ্ব শিরোপা রক্ষার্থে সুযোগ গ্রহণ করতে থাকেন। ভাসিলি স্মাইস্লোভ এবং মিখাইল তাল - উভয়েই বিশ্ব শিরোপা জয় করলেও বোতভিনিকের কাছে পরবর্তীতে হেরে যান। অবশেষে ১৯৬২ সালে ক্যান্ডিডেট প্রতিযোগিতা জয় করে তিগ্রেন বোতভিনিকের নতুন প্রতিপক্ষ হিসেবে আবির্ভূত হন। এছাড়াও তিনি চারবার সোভিয়েত চ্যাম্পিয়নশীপ জয় করেছিলেন।
বিশ্ব দাবা চ্যাম্পিয়নশীপ
বিশ্ব দাবা চ্যাম্পিয়নশীপের শিরোপা লড়াইয়ের খেলা শুরুর পূর্বে ফিদে তাদের প্রবর্তিত নিয়ম-কানুন পরিবর্তন করে। এতে যদি কেউ বিশ্ব চ্যাম্পিয়নশীপে পরাজিত হয়, তাহলে তিনি স্বয়ংক্রিয়ভাবে পুনরায় অংশ নিতে পারবেন না বলে নতুন নিয়ম চালু করা হয়। এরফলে বটভিন্নিক তার প্রতিপক্ষের বিরুদ্ধে আরো বেশি সুবিধা পেয়েছেন বলে সমালোচকরা দাবী করেন। শিরোপা লড়াইয়ের খেলায় তিগ্রেন পেত্রোসিয়ান প্রথম খেলায় হেরে যান এবং ২য় খেলায় ড্র করে রক্ষা পান। এরপর তিনি ২৪ খেলার প্রতিযোগিতায় নিয়ন্ত্রণভার গ্রহণ করেন ও +৫ -২ = ১৫ পয়েন্ট নিয়ে শিরোপা লাভ করেন।
১৯৬৬ সালে বরিস স্পাস্কি'র বিরুদ্ধে অবতীর্ণ হয়ে ১২১/২-১১১/২ পয়েন্টের ব্যবধানে জয়ী হয়ে শিরোপা অক্ষুণ্ন রাখেন। কিন্তু ১৯৬৯ সালে স্পাস্কি পুনরায় প্রতিপক্ষ হয়ে শিরোপার লড়াইয়ে পেত্রোসিয়ানকে ১০১/২-১২১/২ ব্যবধানে পরাজিত হন।
মূল্যায়ন
তিগ্রেন পেত্রোসিয়ান হচ্ছে এমন ধরনের খেলোয়াড় যিনি প্রতিপক্ষ কর্তৃক আক্রমণ হবার পূর্বেই হারিয়ে দেন। কাপাব্লাঙ্কাও এ ধরনের খেলোয়াড় ছিলেন, কিন্তু তার দাবা খেলার ধরন ছিল সত্যিকারের এবং সাধারণ মানের। বিপরীতক্রমে পেত্রোসিয়ানের খেলার ধরন ছিল ভীষণ জটিল। অন্যান্য গ্র্যান্ডমাস্টারের কাছে যথেষ্টভাবে মূল্যায়িত হলেও তিনি তেমন জনপ্রিয় ছিলেন না। শীর্ষে থাকা অবস্থায় তিনি বিশ্বের সেরা খেলোয়াড় ছিলেন এবং কৌশলের সাহায্যে জটিল অবস্থানে থেকে শেষ পর্যন্ত জয়ী হতেন।
জাতীয় নারী দিবস
থাম্ব|থেরেসা মালকিয়েল ১৯০৯ সালে আমেরিকার সোস্যালিস্ট পার্টির জাতীয় নারী কমিটির প্রধান হিসেবে দিনটি প্রতিষ্ঠা করেছিলেন। নারী দিবস, জাতীয় নারী দিবস নামেও পরিচিত (পরবর্তীতে আন্তর্জাতিক পালনের ক্ষেত্রে একটি প্রতিশব্দ)। শ্রমিক কর্মী থেরেসা মালকিয়েল কর্তৃক চিন্তাপ্রসূত একটি স্মৃতিরক্ষা দিন। এটি প্রধানত আমেরিকার সোশ্যালিস্ট পার্টি কর্তৃক নিউ ইয়র্ক সিটিতে ১৯০৯ এবং ১৯১০ সালে আয়োজিত হয়েছিল। এটি ছিল আন্তর্জাতিক নারী দিবসের পূর্ববর্তী প্রথমদিককার দিবস উদযাপন যা বিশ্বব্যাপী ১৯১১ সালে পরিচিতি লাভ শুরু করে। যদিও এটি এখন বেশ কয়েক বছর ধরে মার্চের পরিবর্তে ফেব্রুয়ারিতে মার্কিন যুক্তরাষ্ট্রে পালন করা হয়।
পটভূমি
নিউইয়র্ক সিটিতে ১৮৫৭ সালের পোশাক ধর্মঘট থেকে অনুপ্রাণিত হয়ে নারী দিবসের একটি ইতিহাস বলা আছে, কিন্তু এটি একটি ফরাসি মতাদর্শগত বিরোধের একটি মিথ্যা উদ্ভাবন বলে মনে করা হচ্ছে। এটি ১৯০৮ সালে একটি বিশেষ ধর্মঘটের উপর ভিত্তি করে হয়েছিলো কিনা, কখনও কখনও বর্ণনা করা হয়ে থাকে।
কিন্ত কিছু আমেরিকান নারী সমাজতান্ত্রিকরা ১৯০৭ সালের আন্তর্জাতিক সমাজতান্ত্রিক মহিলা সম্মেলনের একটি প্রস্তাবের সাথে দ্বিমত পোষণ করে। যা অ-সমাজতান্ত্রিক ভোটাধিকার কর্মীদের সাথে সহযোগিতা নিরুৎসাহিত করে এবং পরবর্তীতে ১৯০৮ সালে থেরেসা মালকিয়েলের নেতৃত্বে নারী জাতীয় কমিটি আমেরিকার সমাজতান্ত্রিক দল প্রতিষ্ঠিত হয়। পরবর্তীতে তারা ব্যাপক সমর্থন প্রকাশ করে ভোটাধিকার প্রয়োগের জন্য।
আসন্ন ফেব্রুয়ারিতে নারীদের ভোটাধিকার প্রদর্শনের জন্য ১৯০৮ সালের ডিসেম্বরে সমাজতান্ত্রিক দল প্রথম আহ্বান প্রকাশ করে।
সভা অনুষ্ঠিত হয়
২৫ ফেব্রুয়ারি, ১৯১১, মে উড সিমন্স এবং বার্থা এম ফ্রেজার কার্নেগি হলে বক্তৃতা করেছিলেন।
দ্য ডেইলি হোম
দ্য ডেইলি হোম একটি দৈনিক পত্রিকা যা তাল্লাদেগা কাউন্টি এবং সেন্ট ক্লেয়ার কাউন্টি, আলাবামা অঞ্চলে পরিবেশিত হয়ে থাকে। ১৮৬৭ সালে প্রাথমিকভাবে সাপ্তাহিক পত্রিকা হিসাবে শুরু হয়েছিল কিন্তু ১৯০৯ সালে দৈনিক আকারে পরিবেশিত হওয়ার আগ পর্যন্ত এটি আওয়ার মাউন্টেন হোম নামে অভিহিত হতো এবং দৈনিক সংবাদপত্র হিসেবে পরিবেশনের সময় পত্রিকাটির নাম তাল্লাদেগা ডেইলি হোম নামে পরিবর্তন করা হয়েছিল।
১৯৬৫ সালে ডেইলি হোম কাগজটি কনসিলিডেটেড পাবলিশিং (একটি স্থানীয় কোম্পানি)  কিনেছিল এবং এই কোম্পানিটি  অ্যানিস্টন স্টার এবং বিভিন্ন স্থানীয় সাপ্তাহিকও প্রকাশ করত। সিলাকাগায় যখন অফিস খোলা হয় তখন পত্রিকাটির নাম পরিবর্তন করে দ্য ডেইলি হোম রাখা হয় এবং তালাদেগা কাউন্টির সমস্ত অঞ্চলে সরবরাহ করা শুরু হয়। ১৯৮০ সালে পেল সিটিতে একটি অফিস খোলা হয়েছিল ।
দ্য ডেইলি হোম হল দুটি কাউন্টির মধ্যে প্রাচীনতম ধারাবাহিকভাবে প্রচারিত সংবাদপত্র এবং রাজ্যের প্রাচীনতম একটি। এটি দুই কাউন্টি অঞ্চলের জন্য শীর্ষস্থানীয় কাগজ। প্রতি বছর ডেইলি হোম স্থানীয় পেল সিটি ব্লক পার্টির প্রধান স্পনসর হয়ে থাকে ।
কীর্ণাহার
কীর্ণাহার হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের অন্তর্গত বীরভূম জেলার বোলপুর মহকুমার নানুর সমষ্টি উন্নয়ন ব্লকের একটি গ্রাম।
ভিনসেন্ট আতেক
ভিনসেন্ট আতেক (জন্ম:১০ মে ১৯৯৭) একজন ঘানিয়ান ক্রিকেটার । দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগ পাঁচটুর্নামেন্টের জন্য তাকে ঘানার দলে জায়গা দেওয়া হয়েছিল। তিনি ৩ সেপ্টেম্বর ২০১৭ এ জার্মানির বিপক্ষে ঘানার হয়ে খেলেন
কীর্ণাহার
অবস্থান
কীর্ণাহার গ্রামটি মানচিত্র স্থানাঙ্কে অবস্থান করছে। গ্রামটি সমুদ্রপৃষ্ঠ থেকে গড়ে  উচ্চতায় অবস্থিত।
ভিনসেন্ট আতেক
২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টুয়েন্টি২০ আন্তর্জাতিকে (টি-টোয়েন্টি) অভিষেক হয়।
কীর্ণাহার
অবস্থান
কীর্ণাহার বীরভূম জেলার দক্ষিণ-পূর্ব কোণে অজয় নদ ও ময়ূরাক্ষী নদীর মধ্যবর্তী তরঙ্গায়িত পললমাটির ওপর অবস্থিত। গ্রীষ্মকালে স্থানটি উষ্ণ এবং শুষ্ক, যা মার্চ থেকে এপ্রিল মাসের মধ্যে অধিক পরিলক্ষিত হয় এবং জুন থেকে সেপ্টেম্বর মাস অবধি মৌসুমী আবহাওয়ার ফলে বৃৃষ্টিপাত ঘটে। এই সময়েই গড়ে সারা বছরের ৭৮ শতাংশ বৃৃষ্টিপাত হয়ে থাকে।
প্রশাসনিক ব্যবস্থা
বীরভূম জেলা পরিষদের অন্তর্গত নানুর ব্লকের নানুর পঞ্চায়েত সমিতিভুক্ত দুটি গ্রাম পঞ্চায়েত হলো - যথাক্রমে, কীর্ণাহার ১ ও কীর্ণাহার ২ গ্রাম পঞ্চায়েত। কীর্ণাহারে একটি থানা রয়েছে।
পরিবহন
৫২ কিলোমিটার দীর্ঘ আহমদপুর কাটোয়া রেলওয়ে লাইনের প্রায় অর্ধপথে অবস্থিত কীর্ণাহার রেলওয়ে স্টেশন। গ্রামটি সাঁইথিয়া, বোলপুর, আমোদপুর, সিউড়ী এবং রামপুরহাট-সহ বীরভূম, পার্শ্ববর্তী বর্ধমান ও মুর্শিদাবাদ জেলার বিভিন্ন গ্রাম এবং শহরের সাথে সড়কপথে ও বাস পরিবহন ব্যবস্থার মাধ্যমে যুক্ত। সকাল ৫:১০ মিনিট ও সকাল ৬:০০ টার দুটি বাস পরিষেবা প্রাত্যহিকভাবে কলকাতার সাথে কীর্ণাহারকে যুক্ত করে।
অর্থনীতি
ঐতিহ্যগতভাবে গ্রামে একটি সাপ্তাহিক বাজার বসে, যা স্থানীয় ভাষায় "হাট" নামে পরিচিত। বিভিন্ন প্রকার শাকসব্জি ছাড়াও নিত্য প্রয়োজনীয় সামগ্রী তথা মাটির সামগ্রী, কাঠের আসবাবপত্র, লোহার যন্ত্রাংশ, ঝুড়ি, শস্যদানা ইত্যাদি পাওয়া যায়। কিন্তু সময়ের সাথে সাথে এই হাটের প্রয়োজনীয়তা বৃৃদ্ধি পেলে তা প্রাত্যহিক হাটে পরিণত হয়। "রাসযাত্রা" উপলক্ষ্যে কীর্ণাহারে একটি মেলার আয়োজন করা হয়। কীর্ণাহারের ভদ্রকালী মহাপীঠ মেলা ও ধীরে ধীরে জনপ্রিয় হয়ে উঠছে।
শিক্ষা
কীর্ণাহারে দুটি উচ্চ মাধ্যমিক পর্যায়ের বিদ্যালয় রয়েছে। সেগুলি হলো -
১) কীর্ণাহার শিবচন্দ্র উচ্চ বিদ্যালয়
প্রথমটি স্থাপিত হয় ১৮৯৫ খ্রিস্টাব্দে, যা বীরভূমের অন্যতম পুরাতন বিদ্যালয়গুলির মধ্যে একটি। এটি স্থানীয় জমিদার পরিবারের দান করা জমির ওপর ও তার পূর্বপুরুষ শিবচন্দ্র সরকার নামে নামাঙ্কিত। এই বিদ্যালয়েই দেবনাথ দাস (নেতাজীর সহযোদ্ধা), প্রণব মুখোপাধ্যায় ও মৃণাল ঠাকুর তাদের উচ্চমাধ্যমিক বিদ্যালাভ সম্পূর্ণ করেন।
অবস্থিত আটটি সরকারী প্রাথমিক বিদ্যালয়গুলি হলো, ১) কীর্ণাহার জুনিয়র বেসিক স্কুল ২) উত্তর কীর্ণাহার প্রাথমিক বিদ্যালয় ৩) কীর্ণাহার নবীনচন্দ্র স্মৃৃৃৃতি প্রাথমিক বিদ্যালয় ৪) কীর্ণাহার লক্ষ্মীমাতা প্রাথমিক বিদ্যালয় ৫) মহেশগ্রাম প্রাথমিক বিদ্যালয় ৬) নিমড়া প্রাথমিক বিদ্যালয় ৭) শঙ্খ'স স্কুল ৮) পরোটা প্রাথমিক বিদ্যালয়
কীর্ণাহারে অবস্থিত সরকার নিয়ন্ত্রিত গ্রন্থাগারটি হলো, কীর্ণাহার রবীন্দ্র স্মৃতি সমিতি টাউন লাইব্রেরী। এটি ১৭ই আগস্ট ১৯৪১ খ্রিস্টাব্দে রবীন্দ্রনাথ ঠাকুরের মৃৃত্যুর ১০ দিন পর উদ্বোধন করা হয়েছিলো। ১৯৫৭ খ্রিস্টাব্দে এটি পশ্চিমবঙ্গ সরকারের হস্তগত হয়। ১৯৮৬ খ্রিস্টাব্দে এটিকে টাউন লাইব্রেরী ঘোষণা করা হয়।
স্বাস্থ্য পরিষেবা
কীর্ণাহারে দশ শয্যাবিশিষ্ট একটি প্রাথমিক স্বাস্থ্য কেন্দ্র রয়েছে।
২০১৮–১৯ ইংল্যান্ড ক্রিকেট দলের ওয়েস্ট ইন্ডিজ সফর
ইংল্যান্ড ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জানুয়ারী থেকে মার্চ ২০১৯-এ অনুষ্ঠিত হয়।
আলো ছায়া
আলো ছায়া হলো বাংলা ভাষায় টেলিভিশন সোপ অপেরা যা ২ সেপ্টেম্বর ২০১৯ সালে জি বাংলাতে শুরু হয় এবং ৯ এপ্রিল ২০২১ সালে শেষ হয়৷ এই সিরিজ জয়ী এর পরিবর্তে সম্প্রচার করা হত৷ এটি সৃষ্টি করেছেন সুশান্তা দাস৷ এতে অভিনয় করেছেন দেবাদৃতা বসু, ‌ঐন্দ্রিলা বোস এবং অর্ণব ব্যানার্জী যারা এই সিরিজে প্রতিনিধিত্ব করেন৷
কাহিনী সংক্ষেপ
দুইটি মেয়ে আলো ও ছায়া, তারা একে অপরের প্রতি যত্নবান। আলোর বাবা ক্যান্সার রোগের ওষুধ তৈরির উপায় আবিষ্কার করায়, কোনো এক মানুষ তাকে ও তার স্ত্রীকে বন্দী করে তাই, আলো তার মায়ের বোনের আশ্রয়ে বড় হতে থাকে। এখানেই তার বন্ধু ছায়াকে কাছে পায়। এর আগে ওষুধ তৈরির উপায় আলোর কাছে রেখে দেয়ায় সেই লোকটি ব্যার্থ হয় ও জানতে পারে আলোর কাছে উপায়টি আছে।। তাই, আলোর কাছে থেকে এটি ছিনিয়ে নেয়ার পরিকল্পনা করতে থাকে। অন্যদিকে, আলো মেধাবী ও ছায়া তা নয়। তাই ছায়ার বাবা অলকেন্দু এক চক্রান্ত করে, যেখানে, তারা বাহিরের জগতে নাম বদল করে চলে এবং আলোর কাজগুলোর জন্য ছায়া প্রশংসিত হয়। তাদেরকে কয়েকবছরের জন্য আলাদা জায়গায় পাঠিয়ে দেয়। তাই অজ্ঞাত লোকটি ব্যার্থ হয়।
৮ বছর পর
আলো এবং ছায়া বড় হয়ে উঠেছে। তার নিজ বাড়িতে ফিরে আসে। আলো খুবই বুদ্ধিমতী, কিন্তু সমস্ত কৃতজ্ঞতা পায় ছায়া। তারা একটি কলেজে ভর্তি হয়। এখানে, আলো ও আকাশ একে অপরের প্রতি আকৃষ্ট হতে। অজ্ঞাত লোকটি তীর্থঙ্কর ছিলেন যে, আকাশের বাবা ও একটি ওষুধ কোম্পানির মালিক। আলোর ফিরে আসার কথা জানতে পেরে তার কাছে থেকে উপায়টি ছিনিয়ে নেয়ার পরিকল্পনা শুরু করে। সে আলো আকাশের সম্পর্কের কথা জানতে পারে।  তীর্থঙ্কর সেনগুপ্ত আলোকে তার ছেলের সাথে বিয়ে দেয়ার চক্রান্ত করতে থাকে। এরপরে, আলো ও তার ছেলে আকাশের বিয়ে হয়। এসময় নাম পরিবর্তনের কথা জেনে আকাশ আঘাত পায়। অন্য দিকে ছায়া ও বাবান, আকাশের আত্মীয় যে তীর্থঙ্করের ওষুধ কোম্পানিতে কাজ করে ও নকল ওষুধের ব্যবসা করে, একে অপরের কাছে আসতে থাকে ও আলো ও ছায়ার সম্পর্ক খারাপ হতে শুরু করে। প্রকৃতপক্ষে আলো ছায়া বাবানের বাবনের চক্রান্তের শিকার হয়।
পিপল (ম্যাগাজিন)
পিপল (ইংরেজি: People) (মূল নাম: People Weekly) মার্কিন যুক্তরাষ্ট্র থেকে প্রকাশিত, গণমাধ্যম তারকা, জনসাধারণের আগ্রহের বিষয়াদি নিয়ে প্রকাশিত একটি ম্যাগাজিন। টাইম ইনকর্পোরেটেড কোম্পানি এটির প্রকাশক। ২০০৬ সাল পর্যন্ত এটির সার্কুলেশন ৩০ লাখ ৭৫ হাজার কপি, এবং প্রত্যাশিত আয় ১৫০ কোটি ডলার। ২০০৫-এ অক্টোবরে সার্কুলেশন, সম্পাদকীয়, ও বিজ্ঞাপনের জন্য অ্যাডভার্টাইজিং এজ এটিকে ম্যাগাজিন অফ দ্য ইয়ার হিসেবে ঘোষণা করেছে। অ্যাডভার্টাইজিং এজ-এর এ-গ্রেডের লিস্টে পিপল-এর অবস্থান ৬।
ফাইজান রিয়াজ
ফাইজান রিয়াজ (জন্ম ২ জুলাই ১৯৮৮) একজন পাকিস্তানি ক্রিকেটার যিনি নর্দানের হয়ে খেলেন। এপ্রিল ২০১৮ সালে, তাকে ২০১৮ পাকিস্তান কাপের জন্য বেলুচিস্তানের দলে অন্তর্ভুক্ত করা হয়েছিল।  তিনি ২০১৮-১৯ কায়েদ-ই-আজম ওয়ানডে কাপে ইসলামাবাদের হয়ে আট ম্যাচে ৪৩৯ রান করেন এবং সর্বোচ্চ রান সংগ্রাহক ছিলেন।
মার্চ ২০১৯ সালে, তাকে ২০১৯ পাকিস্তান কাপের জন্য খাইবার পাখতুনখোয়া দলে নাম দেওয়া হয়েছিল।
২০২১ সালের জানুয়ারীতে, ২০২০-২১ পাকিস্তান কাপের জন্য নর্দানের দলে রাখা হয়েছিল।
সুনন্দা শর্মা
সুনন্দা শর্মা হলেন একজন ভারতীয় নেপথ্য সঙ্গীতশিল্পী এবং চলচ্চিত্র অভিনেত্রী। তিনি "বিল্লি আখ" গানের মধ্য দিয়ে সঙ্গীত জগতে আত্মপ্রকাশ করেছিলেন। সুনন্দা সম্প্রতি সজ্জন সিং রংরুট নামক চলচ্চিত্রে দিলজিৎ দোসাঞ্ঝ এবং যোগরাজ সিং মতো অভিনয়শিল্পীদের সাথে অভিনয়ের মাধ্যমে তার অভিনয় জীবনে পদার্পণ করেচন। সুনন্দা শর্মা তার "তেরে নাল নাচনা" গানের মধ্য দিয়ে বলিউডে অভিষেক করেছেন।
পেশা
সুনন্দ শর্মা বেশ কিছু কভার গান এবং ইউটিউবে ভিডিও রেকর্ডিং আপলোড করার মাধ্যমে তার ক্যারিয়ার শুরু করেছিলেন। জনপ্রিয়তায় বেড়ে যাওয়ার পরে অবশেষে তিনি তার প্রথম একক, "বিল্লি আখ" প্রকাশ করেন। ২০১৩ সালে তার একটি গান "জানি তেরা না" মুক্তি পেয়েছে; যেটি ইউটিউবে ২২২ মিলিয়নেরও বেশি বার দেখা হয়েছে।
সঞ্চয়পত্র (বাংলাদেশ)
সঞ্চয়পত্র: বাংলাদেশ জাতীয় সঞ্চয় অধিদপ্তরের অধীনে জনগণকে সঞ্চয়ী হতে উদ্বুদ্ধ করা ও বিক্ষিপ্তভাবে ছড়িয়ে থাকা ক্ষুদ্র ক্ষুদ্র সঞ্চয় জাতীয় সঞ্চয় স্কীমের মাধ্যমে আহরণ করার উদ্দেশ্যে এবং সাধারণের নির্ঝঞ্ঝাট অর্থ বিনিয়োগের পথ প্রশস্থ করার অন্য নাম সঞ্চয়পত্র।
বৃহত্তর দৃষ্টিকোণে, সাধারণ মানুষের হাতে জমানো টাকা লম্বা সময়ের জন্যে ফেলে না রেখে ঝুঁকিমুক্ত বিনিয়োগে মুনাফা লাভ, দেশের বিশেষ বিশেষ জনগোষ্ঠী যেমন- মহিলা, অবসরপ্রাপ্ত সরকারি কর্মকর্তা/কর্মচারী, বয়োজ্যেষ্ঠ নাগরিক, প্রবাসী বাংলাদেশী এবং শারীরিক প্রতিবন্ধীদের আর্থিক ও সামাজিক নিরাপত্তা বেষ্টনীর আওতায় আসার সুযোগ এবং সরকারের সঞ্চয় স্কীমের মাধ্যমে আহরিত অর্থ দ্বারা জাতীয় বাজেট ঘাটতি পূরণ করার সুযোগ।
বাংলাদেশ ব্যাংক, জাতীয় সঞ্চয় ব্যুরো, বাণিজ্যিক ব্যাংক ও ডাকঘর থেকে সব সঞ্চয়পত্র কেনা ও নগদায়ন করা যায়।
সঞ্চয়পত্রসমূহ
বর্তমানে বাংলাদেশে চার ধরনের সঞ্চয়পত্র প্রচলিত আছে।
পেনশনার সঞ্চয়পত্র
এছাড়া ডাকঘর সঞ্চয়পত্র নামে আরও একটি সঞ্চয়পত্র স্কীম রয়েছে যা শুধুমাত্র ডাকঘর থেকে লেনদেন করা হয়।
কীভাবে কিনতে হয়
বাংলাদেশ ব্যাংকের সব শাখা অফিস, সব বাণিজ্যিক ব্যাংক, জাতীয় সঞ্চয় অধিদপ্তরের অধীন সারাদেশে ৭১টি সঞ্চয় ব্যুরো অফিস এবং পোস্ট অফিসে সঞ্চয়পত্র কিনতে পাওয়া যায়। নগদ টাকা ও চেকের মাধ্যমে সঞ্চয়পত্র কেনা যায়। ক্রেতা ও নমিনির দুই কপি পাসপোর্ট আকারের সত্যায়িত ছবি লাগে। জাতীয় পরিচয়পত্র, পাসপোর্ট অথবা জন্মনিবন্ধন সনদের নম্বর অন্তর্ভুক্তির জন্য মূল কপি দেখাতে হয়।
অন্যান্য
সঞ্চয়পত্র চুরি হলে বা হারালে বা অন্য কোনোভাবে নষ্ট হলে গ্রাহকদের দুশ্চিন্তার কিছু নেই। যে অফিস থেকে সঞ্চয়পত্র কেনা, সেই অফিসে বিষয়টি অবগত করে 'ডুপ্লিকেট' সঞ্চয়পত্র পাওয়া যাবে। গ্রাহক চাইলে সঞ্চয়পত্র স্থানান্তর করে নিতে পারেন, অর্থাৎ কোনো গ্রাহক বাংলাদেশ ব্যাংকের মতিঝিল অফিস থেকে সঞ্চয়পত্র কিনে তা স্থানান্তর করে বাংলাদেশ ব্যাংকের অন্য যে কোনো অফিসে নিতে পারেন এবং সেখান থেকে সুবিধা নিতে পারবেন। একইভাবে অন্যান্য ব্যাংকের বেলায়ও স্থানান্তর করা যায়।
শিবলী নোমানীর উপর লিখিত গ্রন্থপঞ্জি
থাম্ব|[[শিবলী নোমানী (১৮৫৭–১৯১৪)]] "শিবলী নোমানীর উপর লিখিত গ্রন্থপঞ্জি" নামের এই তালিকায় বিভাগপূর্ব ভারতের কবি, দার্শনিক, ইতিহাসবেত্তা, প্রাবন্ধিক, জীবনীকার, সাহিত্য সমালোচক, বাগ্মী, ইসলামি পণ্ডিত এবং আধুনিক উর্দু ইতিহাসের জনক শিবলী নোমানীর জীবন ও কর্মের উপর রচিত প্রধান কাজ সমূহ এপিএ শৈলীতে অন্তর্ভুক্ত করা হবে। শিবলী নোমানী জীবদ্দশায় আত্মজীবনী রচনা করেন নি। তবে তিনি তার শিষ্য সুলাইমান নদভীকে এ ব্যাপারে অসিয়ত করে যান। শিবলী নোমানীর অসিয়ত অনুযায়ী সুলাইমান নদভী ১৯৪৩ সালে হায়াতে শিবলী রচনা করেন।
মুহাম্মদ ইউনুস (দ্ব্যর্থতা নিরসন)
মুহাম্মদ ইউনুস বলতে বোঝাতে পারে:
ড্যাজবোগ প্যাটারা
ড্যাজবোগ প্যাটারা (ইংরেজি: Dazhbog Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (আগ্নেয় ক্যালডেরা)। ১৯৭৯ সালে ড্যাজবোগের নামাঙ্কিত এই প্যাটারাটির বৃহত্তম আকার প্রায় ১২০ কিলোমিটার এবং এটির স্থানাংক । আইয়োর কোনও কোনও চিত্রে অন্যান্য আগ্নেয়গিরি ও ভূতাত্ত্বিক বৈশিষ্ট্যগুলির থেকে এই আগ্নেয়গিরিটিকে পৃথক করা কঠিন হয়ে পড়ে। ভয়েজার মহাকাশযান থেকে গৃহীত চিত্রগুলিতে এই ক্যালডেরাটিকে ঘিরে থাকা একটি কালচে বর্ণবলয় এবং এটির অন্ধকার লালচে পৃষ্ঠতলের কারণে এই ক্যালডেরাটি বেশ স্পষ্ট। যদিও গ্যালিলিও মহাকাশযান থেকে গৃহীত চিত্রগুলিকে এই আগ্নেয়গিরিটি ঠিক কোথায় তা বলে মুশকিল হয়ে পড়ে। এই কারণেই আগ্নেয়গিরিটিকে নিষ্ক্রিয় বলেও সন্দেহ করা হত। কিন্তু ১৯৯৮ সালের জুলাই মাসে হাবল স্পেস টেলিস্কোপ নিকমোস যন্ত্র ব্যবহার করে ড্যাজবোগে একটি হটস্পট চিহ্নিত করেছে।
ব্রিলিয়ান্ট দাদাসোভা
ব্রিলিয়ান্ট সুলেয়মান ক্বিজি দাদাসোভা (Brilliant Dadaşova, ১৯৫৯  অথবা ১৯৬৫ সালের ১৫ সেপ্টেম্বার জন্মগ্রহণ করেন; ভিন্ন তথ্যানুসারে)   হলেন আজারবাইজানি পপ সঙ্গীতশিল্পী।
জীবনী
ব্রিলিয়ান্ট দাদাসোভা একটি পাঁচ সন্তানবিশিষ্ট পরিবারে জন্মগ্রহণ করেন। ব্রিলিয়ান্ট দাদাসভার বড় বোনেরাও সঙ্গীতের উপর তাদের কর্মজীবন গঠন করে।
দাদাসোভা ১৯৮৫ সালে আজারবাইজানি সুরকার এলদার মানসুরভ কর্তৃক সুরকৃত একটি গানে প্রথম মঞ্চ পরিবেশন করেন। ১৯৮৬ সালে, মস্কো'র একটি বার্ষিক আন্তর্জাতিক ইউথ ফেস্টিভাল এ অংশগ্রহণ করেন। দুই বছর পর, তিনি অল-ইউনিয়ন পপ সিঙ্গার কন্টেস্টে মর্যাদাপূর্ণ স্থান লাভ করেন।  উক্ত গানের প্রতিযোগীতাটিতে সোভিয়েত ইউনিয়ন প্রজাতন্ত্রের সকল দেশের প্রতিনিধি শিল্পীরা অংশগ্রহণ করে। দাদাসোভা হলেন সেসব সঙ্গীত-শিল্পীদের অন্যতম যারা আজারবাইজানের বাইরেও আঞ্চলিক গান পরিবেশন করেন। দাদাসোভা'র কনসার্ট ভেন্যুগুলোর মধ্যে রয়েছে যুক্তরাষ্ট্র, কানাডা, যুক্তরাজ্য, জার্মানি, অস্ট্রিয়া, সুইডেন, রাশিয়া এবং তুরস্ক।
১৯৯৫ সালে তার গান যুলেয়হা রাশিয়ান শীর্ষ দশটি গানের তালিকায় উঠে আসে।   ১৯৯৭ সালে, লান্দেত ভি কমের ফ্রা ("যে দেশ থেকে আমরা এসেছি", নরয়েতে কিরকেলিং কুল্টারভের্ক্সটেড কর্তৃক উন্মোচিত হয়) সঙ্গীত এলবাম প্রকাশের জন্য অংশগ্রহাণকারীদের মধ্যে তিনি অন্যতম ছিলেন।  উক্ত এলবামে আজেরির আঞ্চলিক গান আজেরি এবং নরয়েইয়ান ভাষায় আজারবাইজানি একক গায়ক এবং নরয়েইয়ান গায়কদল এসকেআরইউকে কর্তৃক গাওয়া হয়। ১৯৯৯ সালে, ব্রিলিয়ান্ট দাদাসোভা বাকু সিটি কাউন্সিলে নির্বাচিত হন। ২০০১ থেকে ২০০৬ পর্যন্ত তিনি আজারবাইজানের স্পেস টিভিতে টক-শো গোযেল্লিক দুনয়ানি  জিলাস এদেচেক ("সৌন্দর্যই পৃথিবীকে রক্ষা করবে") পরিচালনা করেন যার হোস্ট তিনি নিজেই ছিলেন।
২০০৪ সালে তার গান ভোকালিজ ( ২০০১ সালের আজেরি আঞ্চলিক না মেয়দান এবং বাকি, এবং ভাগিফ গারায়যাদেহ এর নভরুযি এর কন্ঠ্য আশুসুর) আর্মেনিয়ান সঙ্গীত শিল্পী ভারদুহি ভার্দান্যান (যিনি কপিরাইট ভঙ্গ করার জন্য অভিযুক্ত হন) কর্তৃক পরিবেশিত হওয়ার পর থেকে বিতর্কের বিষয়ে পরিণত হয়। ভার্দান্যান তীব্রভাবে এই অভিযোগের অস্বীকৃতি জানায় এবং তিনি বলেন এটি হলো একটি আর্মেনিয়ান ঐতিহ্যের একটি আঞ্চলিক সংজ্ঞিত। ২০০৬ সালের সেপ্টেম্বার থেকে, বিরলিয়ান্ট দাদাসোভা আকাদেমিয়া টিভি প্রজেক্ট ( স্টার একাডেমি'র আজারবাইজানি সংস্করণ) এর সাথে সক্রিয়ভাবে যুক্ত হন যা পেশাদারী সঙ্গীতের উপর প্রশিক্ষণ দিত এবং প্রতিভাবান তরুণদেরকে বড় মঞ্চের জন্য প্রস্তুত করতো। ব্রিলিয়ান্ট দাদাসোভা তার কর্মজীবনে সাতটি এলবাম উন্মোচন করেন। তার সর্বশেষ এলবাম ছিল সানিনলায়েম ("আমি তোমার সাথে আছি"), যা ২০০২ সালের সেপ্টেম্বার মাসে উন্মোচিত হয় এবং সুরকার রাফিগ বাবায়েভের স্মৃতিচারণ করে উত্‌সর্গ করা হয়। এছাড়াও তিনি আজারবাইজান এবং তুরস্কে ২০০৮ সালে আরেকটি স্টুডিও এলবাম মাসেল দুনয়াম  উন্মোচন করেন।
ব্রিলিয়ান্ট দাদাসোভা মঞ্চ অভিনেতা আদালাত হাজিয়েভকে বিয়ে করেন এবং তার এক পুত্র রয়েছে। ২০১১ সালের মার্চে,  তিনি ঘোষোণা করেন যে তাদের দীর্ঘ দিনের জটিল সম্পর্কের কারণে বিবাহ বিচ্ছেদ ঘটে।
হাজী শাহাবাজের মাজার ও মসজিদ
স্থাপত্য-রীতি
মসজিদ ভবনটির স্থাপত্যে উত্তর ভারতীয় মোগল-রীতি লক্ষ্য করা যায়।
মসজিদটি আয়তক্ষেত্রাকার এবং অভ্যন্তরে মসজিদটি তিনটি সমান বিভাগে বিভক্ত, যার প্রতিটিতে ছাদসহ একটি পেঁয়াজ গম্বুজ রয়েছে। মসজিদের পূর্ব বহির্ভাগে তিনটি খিলান রয়েছে, এবং উত্তর ও দক্ষিণ বহির্ভাগে একটি খিলান রয়েছে। নামাজ কক্ষে তিনটি আধা-অষ্টভুজাকৃতির মিহরাব রয়েছে। কেন্দ্রীয় মিহরাবটি বৃহত্তর।
১৯৫০ সালে, পাকিস্তান প্রত্নতত্ত্ব অধিদপ্তর মসজিদটিতে সংস্কারের কাজ করে।
চট্টগ্রাম-১৬
সীমানা
চট্টগ্রাম-১৬ আসনটি চট্টগ্রাম জেলার বাঁশখালী উপজেলা নিয়ে গঠিত।
নীলফামারী জেলার ইউনিয়ন পরিষদসমূহ
নীলফামারী জেলার ইউনিয়ন পরিষদসমূহ হচ্ছে বাংলাদেশের রংপুর বিভাগের নীলফামারী জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৬টি উপজেলা, ৬০ টি ইউনিয়ন, ৩৭০ টি মৌজা, ৩৭৮ টি গ্রাম এবং ৪টি পৌরসভা নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
শ্রী জয়বর্ধনপুর কোট্টে
শ্রী জয়বর্ধনপুর কোট্টে (এছাড়াও শুধু কোট্টে নামেও পরিচিত) হল শ্রীলঙ্কার প্রশাসনিক রাজধানী ও পরিকল্পিত নতুন শহর। পূর্বে শ্রীলঙ্কার রাজধানী কলম্বোতে ছিল, ১৯৮২ সালে কলম্বো থেকে শ্রী জয়াবর্ধেনেপুরা কোট্টে স্থানান্তর করা হয়।
মিউনিসিপালিটি কাঠামো
১৯৩০ এর দশকে রাজাগিরিয়ার একটি আধুনিক বিল্ডিংকে কেন্দ্র করে কোট্টে গ্রামীণ উন্নয়ন কাউন্সিল প্রতিষ্ঠিত হয়েছিল। এটাই পরে কোট্টে আরবান কাউন্সিলে পরিনত হয়। ১৯৯৭ সালে কোট্টে আরবান কাউন্সিলকে শ্রী জয়াবর্ধেনেপুরা কোট্টে মিউনিসিপালিটি কাউন্সিলে রুপান্তরিত করা হয় এবং এর প্রথম মেয়র নির্বাচিত হয়েছিলেন চন্দ্র সিলভা।
জনসংখ্যা
কোট্টে হল এমন একটি শহর যা বহু জাতিগোষ্ঠী ও বহু ধর্মের লোকের মিলনস্থল। এখানে বসবাসকারী অধিকাংশ মানুষ সিংহলী জাতিভভুক্ত সাথে তামিল, মুসলমান, মালয় এবং বারঘের মিশ্রিত (বেশিরভাগ মুসলমান ও ভারতীয় তামিলরা রাজাগিরিয়া এলাকায় বসবাস করে)।
ক্রীড়া
ক্রিকেট দেশের পাশাপাশি এই শহুরেও সর্বাধিক জনপ্রিয় খেলা এবং এটি নগরীর প্রায় প্রত্যেক মাঠে খেলা হয়।
হ্যালো (২০১৭-এর চলচ্চিত্র)
হ্যালো! ভারতীয় তেলুগু ভাষার একটি প্রণয়ধর্মী চলচ্চিত্র। অন্নপূর্ণা স্টুডিওর ব্যানারের অধীনে চলচ্চিত্রটি প্রযোজনা করেছেন আক্কিনেনি নাগার্জুনা এবং রচনা ও পরিচালনা করেছেন বিক্রম কুমার। ছবিটিতে মূখ্য ভূমিকায় অভিনয় করেছেন আখিল আক্কিনেনি এবং কল্যাণী প্রিয়দর্শন। সঙ্গীত পরিচালনা করেছেন অনূপ রুবেন্স। ২০১৭ সালের ২২ ডিসেম্বর ছবিটি মুক্তি পেয়েছিল।
সাউণ্ড-ট্রেক্
চলচ্চিত্রটিতে সংগীত পরিচালনা করেছেন অনূপ রুবেন্স। এটি প্রকাশ করে আদিত্য মিউজিক কোম্পানি। অডিও প্রকাশের অনুষ্ঠানটি ২০১৭ সালের ৭ ডিসেম্বর বিশাখাপত্তনমে অনুষ্ঠিত হয়েছিল। ছবিটি অনূপ রুবেন্সের পঞ্চাশতম চলচ্চিত্র ছিল।